આ માહિતી આપતાં આ વિસ્તારના રહેવાસીઓએ મિડ-ડે LOCALને કહ્યું હતું કે ‘ગેરકાયદેસર રીતે વિકસેલા આ ગાયના ચારાના ધંધાને રોકવો જરૂરી છે. ફુટપાથનો સો ફુટનો વિસ્તાર આ ગાયવાળાએ રોકી દીધો છે એથી ફુટપાથ પર ચાલવાની જ જગ્યા નથી. એમાં ગાયોના ગોબરથી થતી ગંદકીને કારણે મચ્છરોનો ઉપદ્રવ વધી રહ્યો છે. એનાથી રોગચાળો ફેલાઈ રહ્યો છે. સુધરાઈ મલેરિયા અને ડેન્ગી જેવા રોગો સામે મચ્છરોનો ઉપદ્રવ ન થાય એ માટે સતત પ્રચાર અને પ્રસાર કરી રહી છે. લાખો રૂપિયાનો ખર્ચ કરીને લોકો સુધી આ મેસેજ પહોંચાડી રહી છે, પણ એની જ ઑફિસ નજીક મચ્છરોનો ઉપદ્રવ કરી રહેલા ગાયવાળાને રોકવા એ કંઈ જ કરતી નથી, જે નવાઈ પમાડે છે.